Washington Capitals

Washington Capitals er en ishockeyklubb i den nordamerikanske proffligaen NHL.  Capitals ble grunnlagt og tatt med i NHL i 1974. De spilte i Stanley Cup-finalen i 1998 og vant Stanley Cup for første gang i 2018 da de slo det nye NHL-laget Vegas Golden Knights 4-1 i kamper i finalene i 2018.

Klubben spiller hjemmekampene sine i Capital One Arena i Washington D.C., USA. 

Capitals har ikke gjort mest ut av seg på drøye 30 år i NHL. I de første årene var det faktisk så dårlig både økonomisk og sportslig at eierne vurderte å selge laget ut av byen. Under David Poiles sportslige ledelse tok det seg opp, og klubben stabiliserte seg. I Stanley Cup-finalen i 1998 ble det fire strake tap mot Detroit Red Wings. 

Washington Capitals draftet Steffen Søberg i juni 2011, og han ble da den første norske ishockeymålvakten som er draftet av et NHL-lag.

Kategori:Ishockeyklubber i NHL
Kategori:Ishockeyklubber i USA
Kategori:Washington D.C.
Kategori:Idrettslag etablert i 1974